2019: Bafarawa yayi alkawarin yin biyayya ga PDP ▷ NAIJA.NG
2019: Bafarawa yayi alkawarin yin biyayya ga PDP
Tsohon gwamnan jihar Sokoto, Attahiru Bafarawa, ya bayyana cewa zai cigaba da kasancewa a jam’iyyar Peoples Democratic Party (PDP) koda kuwa ace ba’a bashi tikitin takarar jam’iyyar ba a zaben shugaban kasa na 2019.
Bafarawa wadda ke neman takarar kujerar shugabancin kasar Najeriya karkashin jam’iyyar PDP ya bayyana hakan ne a wani taron tattaunawa da manema labarai a Abuja a jiya.
Yayi Magana akan yiwuwar tsige shugaban majalisar dattawa, Bukola Saraki kafin ya kai karshen wa’adin shugabancinsa a 2019, cewa ya zama dole a girmama dokar gwamnati mai inganci da kuma jam’iyya a koda yaushe.
Bafarawa yace yana maraba da samun sabbin yan takarar kujerar shugaban kasa a jam’iyyar ta PDP.
KU KARANTA KUMA: Ba zan nemi takarar ko wani kujerar siyasa a 2019 ba – Lai Mohammed
Ya soki tsoffin gwamnoni dake mulki a matsayin sanatoci a majalisar dokokin kasar. A cewarsa wasu daga cikin tsoffin gwamnonin sun maida majalisar dokokin kasar wajen boyewa domin guje ma tozarci akan abubuwan da suka aikata a lokacin da suke kan mulki.
Richest artist in Nigeria The richest fuji musician in Nigeria Top 10 richest fuji musician in Nigeria Art courses in Nigeria Olamide car